OpenLLM-France/wikimedia huggingface dataset:
# Donske (Crimea)

* Per a altres significats, vegeu «Donskoie».
Donske (en (ucraïnès): Донське) és un poble de la República Autònoma de Crimea a Ucraïna, que el 2014 tenia 1.997 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Chronicon Scotorum

Chronicon Scotorum és una crònica medieval d'Irlanda. Segons Nollaig o Muraíle, és «una col·lecció d'annals que pertany al 'grup de Clonmacnoise', que cobreix un període des de la prehistòria fins a 1150 però amb algunes excepcions, més properes als Annals de Tigernach. El text sobreviu en una còpia de Dubhaltach MacFhirbhisigh c.1640 d'un exemplar que ja no existeix.»
La còpia de MacFhirbhisigh es va conservar gràcies al seu amic (i possible pupil) Ruaidhrí Ó Flaithbheartaigh a la fi del segle xvii, però va romandre a França per algun temps a la dècada de 1760 abans de la seva adquisició pel Trinity College de Dublín el 1776. Va ser editat i publicat per William M. Hennessy el 1866, i és un dels més valuosos annals irlandesos en virtut de les seves dades calculadores que van ser distorsionades amb freqüència en altres recopilacions.
Gilla Críst Ua Máel Eóin (Christian Malone), abat de Clonmacnoise, va ser associat amb la compilació del text el 1150; si realment va ser així, el treball va continuar en algun moment després de la seva mort. De tota manera es desconeix la seva relació amb el Chronicon Scotorum.

## Referències

* ↑ Ó Muraíle, Nollaig, (1998) The celebrated antiquary Dubhaltach Mac Fhirbhisigh (c. 1600-71). His lineage life and learning. Maynooth. 97-107 i 308-9
* ↑ George Thomas Stokes: Ireland and the Anglo-Norman Church. A History of Ireland and Irish Christianity from the Anglo-Norman Conquest to the Dawn of the Protestant Reformation (1889), p. 360

## Bibliografia

* Mac Niocaill, Gearóid (ed. and tr.). Chronicon Scotorum. Edition i translation available from CELT].
* Hennessy, William M. (ed. and tr.). Chronicum Scotorum. A Chronicle of Irish Affairs, from the earliest times to A.D. 1135, with a supplement containing the events from 1141 to 1150. Roll Series 46. Londres, 1866. Reprinted: Wiesbaden, 1964. PDF available from the Internet Archive.
* Evans, N. (2010) 'The Present and the Past in Medieval Irish Chronicles', Woodbridge & Rochester, Boydell & Brewer.
* Grabowski, Kathryn i David N. Dumville (1984) Chronicles and annals of medieval Ireland and Wales: the Clonmacnoise group of texts. Woodbridge.
* Mac Niocaill, Gearóid, (1975) The medieval Irish annals. Dublín. 18-23 and 27-8.
* Mc Carthy, Daniel P. (1998) "The chronology of the Irish annals." Proceedings of the Royal Irish Academy C 98: 203-55. Available from the Royal Irish Academy Arxivat 2008-11-21 a Wayback Machine..
* Mc Carthy, Daniel P. Irish chronicles and their chronology Arxivat 2012-06-08 a Wayback Machine.. Website.
# Daugai

Daugai ( escoltar (?·pàg.)) és una petita ciutat del districte municipal d'Alytus, Lituània. Està situada a uns 20 quilòmetres a l'est d'Alytus, a la vora del llac Didziulis. El 2011, la ciutat tenia 1.170 habitants.
La primera menció de la ciutat és del segle XIV; concretament es coneix l'existència de la localitat en documents des de 1384, quan les cròniques de l'Ordre Teutònica esmenten que les seves tropes van passar per aquí per dirigir-se cap a Trakai i Vilna. Als segles XIV i XV va ser una important fortificació dels ducs del Gran Ducat de Lituània. E 1503, Alexandre I Jagiellon li va donar el títol de ciutat. L'assentament medieval va quedar despoblat per les guerres, fams i epidèmies a principis del segle xviii; l'actual Daugai és el resultat de la repoblació al llarg d'aquest segle, en què la localitat refundada va rebre drets de mercat el 1742 i el Dret de Magdeburg el 1792. Durant l'ocupació de la zona per l'Imperi rus, va ser una ciutat molt activa en l'Aixecament de Gener de 1863 i en la revolució russa de 1905. El seu estatus de ciutat va ser ratificat en 1956 per la RSS de Lituània.
La ciutat compta amb l'església de la Divina Providència (en lituà: Dievo apvaizdos Baznycia) que data de 1862, L'escola secundària de Daugai Vladas Mironas, escola tècnica, escola d'agricultura, llar d'infants, oficina de correus, centre cultural, biblioteca, policlínic, hospital i empreses comercials.

## Referències

* ↑ «2011 m. surašymo duomenys». Arxivat de l'original el 28 d'octubre de 2021. [Consulta: 24 octubre 2022].
* ↑ «Apie Daugus» (en lituà). City of Daugai. Arxivat de l'original el 2009-12-16. [Consulta: 2 novembre 2009].
* ↑ Gintautes Zabiela. Lietuus medinės pilys. Vilnius. 1995, p. 227 (Nr. 13)
* ↑ Alytaus rajono savivaldybės administracija - Daugų seniūnija. arsa.lt. Suarchyvuota iš original 2015-03-30. Nuoroda tikrinta 2016-04-27.
* ↑ Daugai. Mūsų Lietuva, T. 1. – Bostones: Lietuvių enciklopedijos leidykla, 1964. – 401 psl.

## Enllaços externs

* Lloc oficial (lituà)
* Web de l'escola secundària (lituà)
* http://www.iajgsjewishcemeteryproject.org/lithuania/daugai.html Arxivat 2012-03-16 a Wayback Machine..
Comtat d'Alytus :
# Gaig violaci

El gaig violaci (Cyanocorax violaceus) és una espècie d'ocell de la família dels còrvids (Corvidae) que habita boscos de Veneçuela i l'Amazònia occidental.

## Referències

* ↑ «Gaig violaci». Cercaterm. TERMCAT, Centre de Terminologia.
# Chronicon terrae Prussiae

Chronicon terrae Prussiae (del Llatí: La crònica de la Terra prussiana) és una crònica dels cavallers teutònics, obra del sacerdot alemany Peter von Dusburg, acabat el 1326. El manuscrit és la millor i més completa crònica sobre l'Estat Monàstic dels Cavallers Teutònics i l'Orde Teutònic a Prússia i al Gran Ducat de Lituània, completada 100 anys després de les croades bàltiques. És també la font d'informació més completa sobre les batalles amb els clans pagans prussians i els lituans a la regió de la mar Bàltica.

## Descripció

La crònica està escrita en llatí i consta de quatre volums. El primer volum ofereix una àmplia informació de l'orde militar teutònica i les seves creuades en ultramar. El segon i tercer volum narra com l'orde va arribar a terres dels prussians i d'altres tribus bàltiques. El quart volum proveeix un context històric d'altres esdeveniments contemporanis en el món. La crònica té un annex d'altres 20 pàgines sobre esdeveniments de 1326-1330, se suposa que també escrits per Peter von Dusburg. La crònica es basa en annals de monestirs, cròniques, informes i narracions que Peter considera «fiables». L'autor tenia accés als arxius del Gran Mestre al Castell de Malbork i va ser testimoni presencial d'alguns fets.
La crònica conté informació etnogràfica sobre els clans prussians, el poble indígena conquerit per l'orde. Hi ha nombrosos capítols sobre visions religioses, miracles, i hagiografia, amb el propòsit de glorificar la missió de l'Orde Teutònic. La guerra contra els pagans era sagrada i els cavallers que morien anaven directes al paradís. Peter von Dusburg no mostra interès en aspectes domèstics de l'orde, ni descriu ciutats, intercanvis o la colonització. La crònica descriu petites incursions i xocs armats amb gran detall. Mentre que la narrativa dels fets i batalles es consideren força fiables, la informació etnogràfica està ideològicament alterada. Com a sacerdot, l'autor pretenia ensenyar el lector. Els pagans prussians i lituans es presenten com un exemple de moral, eren piadosos en el seu camí, i els cristiàs haurien d'avergonyir-se la seva desobediència i camí pecaminós.

## Referències

* ↑ Pollakówna, 1968, p. 69-88.
* ↑ Ivinskis, 1939, p. 251-254.
* ↑ Rowell, 2004, p. 38-40.

## Bibliografia

* Pollakówna, Marzena. Kronika Piotra z Dusburga ("Chronicle of Peter of Dusburg"), Acta Poloniae Historica, Breslau, Varsòvia, Cracòvia. 19, 1968.
* Ivinskis, Zenonas. Lietuviškoji enciklopedija Vol. 7. Kaunas: Vaclovas Biržiška, 1939. ISBN 0-929700-28-7.
* Rowell, S.C.. Lithuania Ascending: A Pagan Empire Within East-Central Europe, 1295-1345 Vol. 7 (en anglès). Cambridge University Press, 2004. ISBN 0-521-45011-X.
# Ganda (Angola)

Ganda (fins 1975 Vila Mariano Machado) és un municipi de la província de Benguela. Té una extensió de 4.817 km² i 224.668 habitants segons el cens de 2014. Comprèn les comunes de Ganda, Babaera, Chicuma, Ebanga i Casseque. Limita al nord amb els municipis de Bocoio i Balombo, a l'est amb els municipis de Tchinjenje, Ukuma i Longonjo, al sud amb els municipis de Caconda i Caluquembe i a l'oest amb el municipi de Cubal. Assolí la categoria de municipi el 24 de juny de 1969.

## Referències

* ↑ Ganda al cens d'Angola
* ↑ «Benguela: Município da Ganda assinala 45 anos de existência» (en portuguès). PortaldeAngola.com, 24-06-2014. Arxivat de l'original el 4 de gener 2018. [Consulta: 22 març 2016].
# William Barclay

William Barclay, llatinitzat com a Guillelmus Barclaius (1546-1608) fou un jurista i monarquista escocès.
És conegut com l'autor de l'obra amb el títol De regno et regali potestate adversus Buchanum, Brutum et Boucherium et reliquos Monarchomaquos libri sex (traducció del títol : Sis llibres sobre el regnat i el poder reial, contre Buchanan, Brutus i Boucher el les autres monarcòmacs).
En aquest llibre, fulmina contra tota una sèrie d'escriptors contemporanis que refusen el principi de la monarquia absoluta. Inventa la paraula «monarcòmac» que defineix com a persones propenses per demolir regnes i monarquies i convertir-les en anarquies. Al títol s'adreça contra tres autors que van criticar la monarquia, des de punts de vista molt diferents. George Buchanan (1506-1582) - va escriure contra la tirania i que refusa una sobirania que només rau en una persona, sense garanties institucionals i sense control pel poble. El «Brutus» del títol és el pseudònim de l'autor de l'obraVindiciae contra tyrannos (1579), una obra escrita en la tradició dels hugonots calvinistes i el tercer és Jean Boucher (1548-1946), un teòleg catòlic que als seus pamflets va justificar l'assassinat del rei Enric III de França «ennemy de la Religon Catholique» per causa de les seves concessions als protestants i la seva vida afectuosa.

## Referències

* ↑ Finlayson Henderson, Thomas. «Barclay, William (1547-1608)». A: Dictionary of National Biography (en anglès). Volum 03, 1885-1900.
* ↑ «Barclay, William». A: encyclopædia Britannica (en anglès), 1911.
* ↑ texte original en llatí «Qui Regna et Monarchias demoliri atque in Anarchias redigere conati sunt»
* ↑ Boucher, Jean. La vie et faits notables de Henry III de Valois mantenant toute au long, sans rien requeri. O`sont contenus les trahisons, perfidies, sacrileges, exactions, cruautez & hontes de cet Hypocryte, ennemy de la Religion Catholique. (en francès). 2a edició. París: Didier Millot, 1589.
# Daniel Giménez Hernández

Daniel Giménez Hernández, conegut com a Dani o Dani Giménez (Vigo, 30 de juliol de 1983), és un exfutbolista professional gallec, que jugava com a porter.

## Carrera esportiva

Giménez va jugar les seves primeres vuit temporades com a sènior a Segona Divisió B, amb el Celta de Vigo B i el Zamora CF. Amb el darrer equip, es va enfrontar al Rayo Vallecano la temporada 2007–08 en els play Off d'ascens a segona divisió, i va fer tan bones actuacions que va ser contractat pel Rayo l'any següent, després d'assolir la promoció.
Durant les seves primeres dues temporades amb el Rayo, Giménez va ser suplent de David Cobeño, i fou titular en Copa del Rei. En la seva segona temporada, va jugar set partits, per ajudar el seu equip a retornar a La Liga després d'una absència de vuit anys.
Giménez va debutar a primera el 28 d'agost de 2011 en un empat 1–1 a fora contra l'Athletic Club. Va disputar la titularitat a Cobeño durant la la temporada 2011-12.
El 19 de juliol de 2013 Giménez signà contracte per un any amb l'AD Alcorcón de segona divisió. El 4 de juliol de l'any següent, va marxar al Reial Betis per dues temporades.
El 23 de maig de 2018, després d'haver estat bàsicament suplent al Betis, Giménez va fitxar pel Deportivo de La Coruña, acabat de descendir a segona.

## Referències

* ↑ Dani Giménez, nuevo portero para el Rayo Vallecano; Marca, 25 juny 2009 (en castellà)
* ↑ Dani Giménez: “Todavía me falta ritmo de competición” Arxivat 2013-08-19 a Wayback Machine.; Rayo Herald, 26 abril 2011 (en castellà)
* ↑ Solid return for Vallecano Arxivat 2018-06-14 a Wayback Machine.; ESPN Soccernet, 28 agost 2011
* ↑ El Alcorcón ficha a Dani Giménez; Marca, 19 juliol 2013 (en castellà)
* ↑ Dani Giménez, refuerzo para la portería Arxivat 2016-03-04 a Wayback Machine.; Real Betis, 4 juliol 2014 (en castellà)
* ↑ Dani Giménez, nuevo jugador del Deportivo (Dani Giménez, new player of Deportivo); Deportivo La Coruña, 23 maig 2018 (en castellà)

## Enllaços externs

* Fitxa de Daniel Giménez transfermarkt.co
* Fitxa de Daniel Giménez lapreferente.com
* Fitxa de Daniel Giménez donbalon.com
# Gaig terrestre de Pander

El gaig terrestre de Pander (Podoces panderi) és un ocell de la família dels còrvids (Corvidae).

## Hàbitat i distribució

Viu a deserts amb vegetació rastrera de l'Àsia meridional, al Turkestan, a l'est del Mar Caspi i sud-est del Mar d'Aral i al sud del Llac Balkhaix, al sud-est del Kazakhstan.

## Referències

* ↑ «Gaig terrestre de Pander». Cercaterm. TERMCAT, Centre de Terminologia. Rev. 20/06/2021(català)
# Gervais Yao Kouassi

Gervais Yao Kouassi (Anyama, Costa d'Ivori, 27 de maig de 1987), més conegut com a Gervinho és un futbolista ivorià que juga de migcampista o davanter pel Trabzonspor turc. També és internacional per la selecció de futbol de Costa d'Ivori.

## Trajectòria

Gervinho nasqué a Anyama, a Costa d'Ivori. Començà la seva carrera en l'acadèmia per a joves ASEC Mimosas, on passà cinc anys i conegué jugadors de la talla de Touré Yaya, Arthur Boka, Didier Zokora o Roy Taylor. L'entrenador brasiler de l'equip li donà el nom portuguès de "Gervinho", derivat del seu nom, Gervais. Més tard, fitxà pel Toumodi FC, un equip de la segona divisió ivoriana.
Després de dues temporades al Toumoudi marxà al Beveren, un equip belga, on romangué fins al final de la temporada 2006/07 i marcà 14 gols.
Llavors se n'anà al Le Mans de la Ligue 1 francesa. El maig de 2008, s'especulava que el jugador era observat per equips com ara l'AS Monaco, el Paris Saint-Germain o l'Arsenal FC.
Tot i l'interès mutu amb l'Arsenal, Gervinho fou fitxat per l'OSC Lille francès per 6 milions d'euros. Gervinho anotà 13 gols en 32 partits en la seva temporada de debut amb el club. La segona temporada fou encara millor. Marcà 15 gols a la Ligue 1, ajudant així el seu equip a guanyar la competició per primer cop en 56 anys. A la fi de la temporada es parlava s'ofertes amb l'Arsenal FC, el Paris Saint-Germain, l'Atlètic de Madrid o el Newcastle United.
El dia 12 de juliol de 2011 l'Arsenal feu oficial el fitxatge de l'ivorià, amb un cost de 10,8 milions de lliures. El seu debut fou en un partit amistós de pretemporada contra el FC Köln, del qual s'emportà un doblet en només 15 minuts. En el seu debut a la Premier League fou sancionat per conducta violenta per haver bufetejat un jugador de l'equip contrari. Marcà el seu primer gol de la lliga en una derrota per 4-3 contra el Blackburn Rovers. Llavors partí cap a la Copa Africana de Nacions d'aquell any, on ajudà la selecció nacional a aconseguir el segon lloc.
La temporada 2012/13 començà a ser criticat pel seu baix rendiment i fou vinculat amb diversos clubs com ara l'AS Roma, l'Lió, el València o la Fiorentina.
El 8 d'agost de 2013 es feu oficial el seu fitxatge per l'AS Roma, de la Serie A italiana per 8 milions d'euros per les següents 4 temporades.

## Referències

* ↑ «Lille snap up Gervinho». Arxivat de l'original el 2016-03-03. [Consulta: 15 juny 2014].
* ↑ «Gervinho agrees deal to join Arsenal». Arxivat de l'original el 2011-07-13. [Consulta: 15 juny 2014].
* ↑ «Blackburn 4 Arsenal 3». [Consulta: 15 juny 2014].
* ↑ «Gervinho completes transfer to Roma». [Consulta: 15 juny 2014].

## Enllaços externs

* Estadístiques de Gervinho a Football Stats
* Estadístiques de Gervinho a Fifa.com Arxivat 2013-10-22 a Wayback Machine.
# Paisatge fractal

Un paisatge fractal és un paisatge generat computacionalment de manera que, fins a cert grau, no es perd definició en acostar-se o ampliar el terreny. Es genera utilitzant una tècnica anomenada subdivisó espacial, tot i que alternativament es pot recrear utilitzant síntesi de freqüències per imitar el mateix efecte amb un cost computacional menor. La seva dimensió topològica és una fracció entre 2 i 3.

## Tècniques per obtenir paisatges fractals
### Subdivisió espacial

La idea de la subdivisió espacial és bastant simple. Si considerem un requadre al pla, se li aplica el següent procediment:
* Subdivisió del requadre en quatre graelles similars. Amb això s'obtenen cinc vèrtexs; els quatre del requadre original i un de nou al mig.
* Lleugera pertorbació vertical a l'atzar de cadascun dels vèrtexs, utilitzant un generador de nombres pseudoaleatoris.
* Repetició del procés per cada nou requadre, disminuint la pertorbació a cada iteració.
Es poden definir diferents paràmetres per controlar la generació del terreny:
* Índex del generador de nombres pseudoaleatoris (seed), de manera que per un mateix índex sempre s'obté el mateix terreny.
* Rugositat. És el factor al qual les pertorbacions es van reduint a cada iteració.
* Pertorbació inicial. Defineix l'alçada general del terreny.
* Nombre d'iteracions. Defineix el nivell de detall del terreny.
A més, es pot utilitzar un gradient de soroll per suavitzar la generació de valors a l'atzar, per exemple el soroll Perlin. Existeixen variants d'aquest mètode, per exemple la subdivisió espacial triangular, que parteix d'un triangle en comptes d'un quadrat. Tot i això, el procediment és molt similar.

### Síntesi de freqüències

La síntesi de freqüències es basa en la observació de que moltes formes naturals tenen espectres de freqüències propers a $1/f^{p}$, és a dir, els seus espectres cauen com la inversa d'alguna potència de la freqüència en què la potència està relacionada amb la dimensió fractal. El procediment del mètode basat en aquest principi parteix d'un soroll blanc el qual es transforma amb FFT a un domini de freqüència, després l'espectre resultant se l'escala utilitzant la funció $1/f^{p}$ i finalment s'inverteix la transformació aplicant el teorema de la inversió de Fourier.
Un avantatge d'aquest procés és que degut a com s'aplica la transformació, el terreny resultant es pot repetir a cada costat sense que hi hagi talls.

## Vegeu també

* Relleu (geografia)
* Fractal
* Corba de Koch
* Transformació de Fourier

## Bibliografia

* Heinz-Otto, Dietmar Saupe; The Science of Fractal Images. Springer-Verlag.
* F.Kenton Musgrave, Craig E Kolb, Robert S. Mace; The Synthesis and Rendering or Eroded Fractal Terrains. IEEE Computer Graphics & Applications.

## Enllaços externs

* Making maps with noise functions (anglès)
* Ken Musgrave - Galeria de paisatges fractals
* Generador MojoWorld de Pandromeda Arxivat 2006-06-15 a Wayback Machine. (anglès)
* Terragen Arxivat 2008-02-04 a Wayback Machine. (anglès) - Generador de paisatges fractals
* Iñigo Quilez, «Value Noise Derivatives» (anglès) - Fórmules i exemples d'aplicació de soroll per fer paisatges fractals
# Erik Fish

Erik Fish (Medicine Hat, 19 de maig de 1952) és un nedador canadenc, ja retirat, especialista en esquena, que va competir durant la dècada de 1970.
El 1972 va prendre part en els Jocs Olímpics d'Estiu de Múnic, on va disputar dues proves del programa de natació. Guanyà la medalla de bronze en els 4x100 metres estils, formant equip amb Bruce Robertson, William Mahony i Robert Kasting, mentre en els 100 metres esquena quedà eliminat en sèries. En el seu palmarès també destaquen una medalla de bronze als Jocs de la Commonwealth de 1970 i una altra medalla de bronze a les Universíades de 1973.
Es va retirar el 1973. El 1974 es llicencià a la Universitat Yale i el 1978 es va llicenciar en dret per la Universitat de Toronto.

## Referències

* 1 2 3 «Olympedia – Erik Fish». [Consulta: 18 juliol 2021].
# Chronicum Salernitanum

Chronicon Salernitanum o les Cròniques de Salern, és una crònica medieval del segle x sobre la història del Principat de Salern.
Va ser escrit entre el 974 i el 990, i encara que l'autor és anònim, hi ha indicis que orienten l'autoria a Radoaldo de Salern, abat de San Benedetto, segons la professora de la Universitat de Provença Huguette Taviani-Carozzi. Segons l'Enciclopèdia Catòlica, «té alguns esbossos de mèrit literari» i el «contingut és bo malgrat la falta de capacitat crítica, que desfigura l'obra».
El llenguatge utilitzat és un llatí que no es pot nomenar com bàrbar, tot i les moltes desviacions de la correcció morfològica i sintàctica, en part potser a causa d'errors en la tradició amanuense. Es menciona que Basili I el Macedoni havia enviat una carta enfadada a Lluís II d'Itàlia, recriminant-lo per haver usurpat el títol d'emperador continuant amb el problema dels dos emperadors.

## Referències

* ↑ «Ecclesiastical Annals» (en anglès). Catholic Encyclopedia. [Consulta: 19 octubre 2014].
* ↑ Clemens Gantner, Walter Pohl. After Charlemagne Carolingian Italy and Its Rulers (en anglès). Cambridge University Press, 2020, p. 14. ISBN 9781108840774.

## Enllaços externs

* Extractos de Chronicon Salernitanum.
* Chronicon Salernitanum del Institut für Mittelalter Forschung
# William Hamilton

William Hamilton és el nom dels següents personatges:
* William Douglas Hamilton (1730-1803), diplomàtic, antropòleg i arqueòleg escocès
* William Hamilton (pintor) (1751-1801), pintor anglès
* William Hamilton (botànic) (1783-1856), botànic irlandès
* William Stirling Hamilton (1788-1856), filòsof escocès
* William Rowan Hamilton (1805-1865), matemàtic irlandès
* William Franklin Hamilton (1884-1955), atleta estatunidenc
* William Hamilton (muntador) (1893-1942), muntador de cinema estatunidenc
* William McLean Hamilton (1919-1989), polític canadenc
* William Hamilton (teòleg) (1924-2012), teòleg estatunidenc
# GitLab

GitLab és una plataforma per a la col·laboració en la programació de codi obert que utilitza el sistema de control de versions Git. El 2011 Dmitriy Zaporozhets el va desenvolupar. El 2017 va patir un problema de recuperació d'emergència.

## Referències

* ↑ Miller, Ron «GitLab secures $20 million Series B». TechCrunch, 13-09-2016 [Consulta: 12 juny 2017].
* ↑ Degeler, Andrii «How GitHub rival GitLab is building a business with just 0.1% paying customers». The Next Web, 04-06-2014 [Consulta: 12 juny 2017].
* ↑ Lomas, Natasha «GitLab suffers major backup failure after data deletion incident». TechCrunch, 01-02-2017 [Consulta: 12 juny 2017].

## Enllaços externs

* Lloc web oficial